open-index/open-wikipedia-markdown huggingface dataset:
Vergangenheitsbewältigung

**Vergangenheitsbewältigung** (’menneisyyden hallinta’ tai ’taito käsitellä menneisyyttä’) tarkoittaa alun perin saksalaisessa kielenkäytössä, että kansakunta etsii totuutta menneisyytensä tapahtumista. Se on myös määritelty tarkoittamaan sitä, että menneisyys kohdataan avoimesti ja yritetään tulla sen kanssa toimeen. Saksan sanotaan onnistuneen tässä, kuten myös Etelä-Afrikka  jossa perustettiin totuuskomissio selvittämään apartheidin aikaisia rikoksia . Esimerkkeinä maista, jotka eivät ole onnistuneet, Erkki Tuomioja mainitsee Japanin ja Serbian ja erityisesti Venäjän, joka ”on epäilyksettä ongelmallisin tapaus”. Lisäksi entisillä siirtomaavalloilla etenkin Britannialla ja Ranskalla on edelleen vaikeuksia käsitellä avoimesti esimerkiksi siirtomaasotiensa vaiheita johon kuuluvat Kenian Mau-Mau-kapina ja Algerian itsenäisyyssota.

Kirsi Leskinen kirjoittaa maisterintutkielmassaan, että kyse on saksalaisissa kirjallisuuspiireissä toisen maailmansodan jälkeen käyttöön otetusta termistä, joka asettaa kirjallisuuden tehtäväksi alati käynnissä olevan menneisyyden käsittelyn, osittain sen haltuunoton, joka on jatkuvaa prosessia, ja kunkin sukupolven on se vuosikymmen toisensa jälkeen tehtävä. Kaunokirjallisuudella on ollut siinä keskeinen osuus, ja Leskinen mainitsee esimerkkinä Günter Grassin Saksan sotien jälkeisen sukupolven omanatuntona, joskin romaanin *[[Sipulia kuoriessa]]* (2007) jälkeen hänen merkitystään kyseenalaistettiin.

## Lähteet
Utrian työväentalo

**Utrian työväentalo** oli työväentalo, joka sijaitsi ilmeisesti Tervon kunnan Utrianlahden kylässä. Utrian työväenyhdistys perustettiin vuonna 1907, ja yhdistyksen talo valmistui vuonna 1913. Yhdistys liittyi 1920-luvun alussa Suomen Sosialistiseen työväenpuolueeseen, ja vuonna 1923 sen omaisuus takavarikoitiin. Yhdistyksen tai talon myöhemmistä vaiheista ei ole tietoa.

## Lähteet
Nicolas de Largillière

**Nicolas de Largillière** (9. lokakuuta 1656 Pariisi –  20. maaliskuuta 1746 Pariisi) oli ranskalainen taidemaalari.

## Elämä ja ura
Largillièren kauppias-isä vei hänet Antwerpeniin kolmevuotiaana, ja lapsena hän vietti lähes kaksi vuotta Lontoossa. Yritettyään epäonnistuneesti suuntautua liike-elämään hän siirtyi jonkin aikaa Antwerpeniin paluunsa jälkeen Anton Goubaun ateljeeseen. Hän jätti sen 18-vuotiaana ja lähti tavoittelemaan menestystä Englantiin, jossa hän ystävystyi Peter Lelyn kanssa, joka palkkasi hänet neljäksi vuodeksi Windsoriin. Hänen taitonsa herättivät kuningas Kaarle II:n huomion, joka halusi pitää hänet palveluksessaan, mutta Rye Housen salaliiton katolilaisia vastaan herättämä raivo huolestutti Largillièren, ja hän lähti Pariisiin, jossa Charles Le Brun ja Adam Frans van der Meulen ottivat hänet vastaan kaupungin taidepiireihin. Hänen maineensa erityisesti muotokuvamaalarina oli pian vakiintunut, ja näyttelijättäriä, julkisuuden henkilöitä ja kirkonmiehiä tuli hänen asiakkaakseen. Ilmeisesti kuningas Jaakko II kutsui Largillièren takaisin Englantiin noustuaan valtaistuimelle vuonna 1685, mutta hän kieltäytyi virasta. Hän kuitenkin maalasi Lontoossa ollessaan lyhyen aikaa muotokuvia kuninkaasta ja kuningattaresta. Hän palasi Pariisiin jonkin aikaa ennen maaliskuuta 1686, jolloin Ranskan akatemia otti hänet jäsenekseen. Hän kävi läpi kaikki akatemian kunniatehtävät, kunnes vuonna 1743 hänestä tuli akatemian kansleri. Jean Baptiste Oudry oli hänen oppilaistaan merkittävin. Piirteiltään varmojen ja värikkäiden muotokuvien ohella Largillière maalasi vähäpätöisempiä akateemisia historia- ja laatukuvia. Largillièrea kunnioitettiin suuresti hänen elinaikanaan.


Nicolas_de_Largillière,_François-Marie_Arouet_dit_Voltaire_(vers_1724-1725)_-001.jpg|*Voltaire*
NicolasDeLargilliere_PortraitOfMargueriteDeLargilliere.jpg|*Marguerite de Largilliere*
Nicolas_de_LARGILLIERE_Portrait_de_Louis-Etienne_Boullenois.jpg|*Louis-Etienne Boullenois*


## Lähteet

## Aiheesta muualla
Tuusniemen työväentalo

**Tuusniemen työväentalo** oli Tuusniemen kunnan kirkonkylässä sijainnut työväentalo. Talo purettiin 1970-luvulla ja sen paikalla on nykyään (2022) Asunto Oy Tuuspoukaman rivitaloja. 

## Historiaa
Tuusniemen työväenyhdistys perustettiin vuonna 1906. Perustamisvuonna yhdistyksessä oli 40 jäsentä. Yhdistyksen ensimmäinen talo valmistui kirkonkylän keskustaan vuonna 1915; tuolloin yhdistyksen jäsenmäärä oli 25. Loppuvuodesta 1922 yhdistys osti uuden tontin, ja rakensi sille talon vuonna 1923. Taloa laajennettiin isolla salilla vuonna 1928.

Vuonna 1930 yhdistys lakkautettiin kommunistilakien nojalla. Talon osti seuraavana vuonna vastaperustettu Tuusniemen sosialidemokraattinen työväenyhdistys valtion pakkohuutokaupasta. 1960-luvun mittaan toiminta talolla alkoi hiipua. 1960–70-lukujen vaihteessa sitä vuokrattiin muun muassa kansalaisopiston veneenrakennuspiirin verstaaksi ja varastoksi. Yhdistys myi talon Tuusniemen kunnalle vuonna 1972, talo purettiin ja tontille rakennettiin rivitaloja.

## Toimintaa työväentalolla
Taloilla järjestettiin pääasiassa kokouksia ja iltamia. Sota-aikana talo oli hetkellisesti viestipataljoonan käytössä. Välirauhan aikaan ja sotien jälkeen toiminta oli vilkasta, järjestettiin muun muassa vappujuhlia ja juhannustansseja.

## Rakennus
Vuonna 1923 valmistunut talo oli hirsirakenteinen, yksikerroksinen ja pinta-alaltaan 270 neliömetriä. Sen korkeus oli 4 metriä. Taloon kuului juhlasali 250 istumapaikalla ja näyttämöllä, ravintola sekä vahtimestarin asunto. Käymälät sijaitsivat ulkorakennuksessa. Talo sähköistettiin vuonna 1947 ja vuonna 1948 sen katto uusittiin asbestilevyillä.

## Lähteet
Olavi Kosonen

**Aatos Olavi Kosonen** (30. maaliskuuta 1916 Sääminki – 11. huhtikuuta 1995 Kotka) oli suomalainen virkamies, pankin- ja järjestöjohtaja, yrittäjä ja yritysjohtaja, joka sai kauppaneuvoksen arvonimen.

Kososen vanhemmat olivat tilallinen Oskar Kosonen ja Helmi Maria Höök ja puoliso vuodesta 1943 Aino Kaarina Raninen. Kosonen kävi keskikoulun ja maamieskoulun ja valmistui agrologiksi Mustialan maamiesopistosta 1937. Hallinnollis-lainopillinen alkututkinnon hän suoritti 1941 sekä useita ammatillisia ja liikkeenjohdon kursseja. Kosonen oli Helsingin maalaiskunnan työvoimatoimiston päällikkö 1945–1946, Messukylän Kirjan ja Paperin toimitusjohtaja 1946–1948, Turengin Sokeritehdas Oy:n piirikonsulentti 1949–1952, Säästöpankkiyhdistyksen toiminnanjohtaja 1952–1956, Kuusankosken Säästöpankin johtaja 1954–1956, Kouvolan Automiehet Oy:n toimitusjohtaja 1956–1971 ja Auto-Puhos Oy:n toimitusjohtaja vuodesta 1969. Hän oli myös Voikkaan Autovuokraamon toimitusjohtaja Kuusankoskella 1951–1954, Suomen Autoklubin Kymenlaakson piirin piirijohtaja 1952–1956 ja Kouvolan Matkapalvelu Oy:n perustajia ja toimitusjohtaja 1955–1964. Kososella oli lisäksi useita liike-elämän ja muita luottamiustehtäviä. Sotilasarvoltaan molempiin sotiin osallistunut Kosonen oli reservin kapteeni. Kosonen sai kauppaneuvoksen arvonimen 1970. Hän lahjoitti 1995 vaimoineen Liikesivistysrahastolle alkupääoman erikoisrahastoon kymenlaaksolaisten henkilöiden kauppatieteellisten tutkimusten ja jatko-opintojen tukemiseksi.

## Lähteet
Juurikkamäen työväentalo

**Juurikkamäen työväentalo** oli Tuusniemen kunnan Juurikkamäen kylässä sijainnut työväentalo. 

## Historiaa
Juurikkamäen työväenyhdistys perustettiin vuonna 1906. Talo valmistui vuonna 1913, ja siellä järjestettiin muun muassa iltamia. Vuonna 1915 yhdistyksessä oli 25 jäsentä. Yhdistys lakkautettiin kommunistilakien nojalla vuonna 1931, ja seuraavana vuonna talo myytiin pakkohuutokaupalla.

Talon osti SDP, ja talo päätyi sosialidemokraattisen piirin hoitoon. Toisen lähteen mukaan talon olisi 1930-luvun alussa ostanut Juurikkamäen maamiesseura. Mahdollisesti maamiesseura myi talon SDP:lle myöhemmin. Vuonna 1951 talo myytiin kannattamattomana. Talon myöhemmistä vaiheista ei ole tietoa.

## Lähteet
Haurangin työväentalo

**Haurangin työväentalo** oli Tuusniemen kunnan Haurangin kylässä sijainnut työväentalo. 

## Historiaa
Haurangin työväenyhdistys perustettiin vuonna 1909. Talo valmistui vuonna 1913, ja siellä järjestettiin esimerkiksi iltamia. Vuonna 1915 yhdistyksessä oli 21 jäsentä. Sisällissodan aikana talo ilmeisesti takavarikoitiin, sillä kesällä 1918 suojeluskunta järjesti siellä juhannusjuhlan. Vuonna 1931 yhdistys lakkautettiin kommunistilakien nojalla, ja kaksi vuotta myöhemmin talo myytiin valtion pakkohuutokaupalla Haurangin nuorisoseuralle. Talon myöhemmistä vaiheista ei ole tietoa.

## Lähteet
Elaskat

**Elaskat** (Lumpenidae) on ahvenkaloihin kuuluva kalaheimo. Sen lajit esiintyvät Atlantin ja Tyynenmeren pohjoisosissa ja Jäämeressä.

## Taksonomia
Elaskat kuuluu ahvenkalojen lahkon kivinilkkakalojen alalahkoon (Zoarcoidei). Heimoon luetaan kahdeksan sukua ja yhteensä 11 lajia. Nykyinen elaskoiden heimo Lumpenidae on hiljattain erotettu laajemmasta Stichaeidae-heimosta, jonka suomalainen nimi ennen oli elaskat, mutta nyt suppeampana sarvielaskat.

## Tuntomerkit
Elaskat ovat tyypillisesti pitkulaisia, ankeriasmaisia kaloja. Pyrstöevä on pienehkö ja peräevä ulottuu keskiruumiiseen. Elaskoilla ei ole uimarakkoa.

## Levinneisyys ja elintavat
Elaskat ovat kylmien ja viileiden vesien pohjakaloja. Suurin osa lajeista elää Tyynenmeren pohjoisosissa ja kolme Atlantissa. Ne elävät lähellä rannikkoa aina noin 250 metrin syvyyteen asti, ja niitä tavataan myös vuorovesilammikoista. Ravintona ovat pienet selkärangattomat eläimet. Suomessakin tavattava elaska (*Lumpenus lampretaeformis*) elää Itämeressä syvissä vesissä, vaikka suolaisissa merissä se on rantavyöhykkeen laji.

## Suvut
Elaskoihin kuuluu seuraavat kahdeksan sukua:
**[[Acantholumpenus]]* Makushok, 1958
**[[Anisarchus]]* Gill, 1864
**[[Leptoclinus]]* Gill, 1861
**[[Lumpenella]]* Hubbs, 1927
**[[Lumpenus]]* Reinhardt, 1836
**[[Neolumpenus]]* Miki, Kanamaru & Amaoka, 1987
**[[Poroclinus]]* Bean, 1890
**[[Xenolumpenus]]* Shinohara & Yabe, 2009

## Lähteet
Joe Mixon

**Joseph Tyler Mixon** (s. 24. heinäkuuta 1996 Antioch, Kalifornia, Yhdysvallat) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Mixon edustaa NFL-joukkue Houston Texansia.

Cincinnati Bengals varasi Mixonin toisella kierroksella 48. varausvuorolla . Kesäkuussa 2017 Mixon teki Bengalsin kanssa nelivuotisen ja yhteensä 5,45 miljoonan dollarin arvoisen tulokassopimuksen. 10. syyskuuta 2017 Mixon teki NFL-debyyttinsä ottelussa Baltimore Ravensia vastaan. Ensimmäisen touchdowninsa hän teki kauden 2017 viidennen peliviikon ottelussa Buffalo Billsiä vastaan. Syyskuussa 2020 Mixon teki Bengalsin kanssa nelivuotisen ja yhteensä 48 miljoonan dollarin arvoisen jatkosopimuksen joka ulottui kauden 2024 loppuun saakka. Kaudella 2021 Mixon valittiin ensimmäisen kerran urallaan Pro Bowl -otteluun. Maaliskuussa 2024 Bengals kauppasi Mixonin Texansiin vaihdossa seitsemännen kierroksen varausvuoroon .

Mixon on pelannut urallaan 73 NFL:n runkosarjan ottelua. Näissä otteluissa hän on edennyt juoksemalla 4 969 jaardia ja tehnyt juoksemalla 35 touchdownia. Hän on ottanut pelaamissaan otteluissa 198 kiinniottoa. Näillä hän on edennyt 1 504 jaardia ja tehnyt yhdeksän touchdownia. Mixon on pelannut neljä . Näissä otteluissa hän on edennyt juoksemalla 262 jaardia ja tehnyt juoksemalla yhden touchdownin. Pelaamissaan pudotuspeliotteluissa hän on ottanut 18 kiinniottoa ja edennyt näillä 107 jaardia. Tilastot päivitetty kauden 2022 seitsemännen peliviikon jälkeen.

## Lähteet
Veera Luoma-aho

**Veera Luoma-aho** (s. 1978) on suomalainen toimittaja. Lokakuussa 2022 Luoma-aho valittiin *[[Helsingin Sanomat|Helsingin Sanomien]]* talouden ja politiikan toimituksen esihenkilöksi.

Ennen *Helsingin Sanomia* Luoma-aho työskenteli media-alan yrittäjänä, Allerin digipäätoimittajana sekä *[[Olivia (lehti)|Olivian]]* ja *[[Ylioppilaslehti|Ylioppilaslehden]]* päätoimittajana. Koulutukseltaan hän on valtiotieteen maisteri, pääaineenaan valtio-oppi.

Luoma-aho on toiminut aktiivisesti vihreissä. Hän oli kunnallisvaaliehdokkaana Helsingissä 2004 ja sai 302 ääntä eikä tullut valituksi. Valtuustokaudella Luoma-aho toimi nuorisolautakunnan varajäsenenä.

## Lähteet
Konttimäen työväentalo

**Konttimäen työväentalo** oli Tuusniemen kunnan Konttimäen kylässä sijainnut työväentalo. 

## Historiaa
Konttimäen työväenyhdistys perustettiin vuonna 1911. Vuonna 1915 yhdistyksessä oli 10 jäsentä. Vuosina 1922–1924 yhdistys kuului kommunistisena pidettyyn Suomen Sosialistiseen työväenpuolueeseen. Talo valmistui vuonna 1926. Yhdistys lakkautettiin kommunistilakien nojalla vuonna 1933, ja talo myytiin seuraavana vuonna Tuusniemen kunnalle. Kauppaan liittyi epäselvyyksiä: kunnan puolesta esiintyneellä huutajalla ei ollut kunnanvaltuuston myöntämää valtuutusta kaupan tekoon, joten valtuusto äänesti asiasta huhtikuussa 1934 ja päätti hylätä kaupan. Työväenlehti Savon Työmies ehti jo uutisoida, että talo todennäköisesti päätyisi Konttimäen työväen ja pienviljelijäin yhdistykselle, jonka huuto oli ollut toiseksi korkein. Kunnanvaltuusto kuitenkin päätti heinäkuussa hyväksyä kaupan. Äänestyksen tulos oli 9–9, ja puheenjohtajan ääni ratkaisi asian. Talon myöhemmistä vaiheista ei ole tietoa.

## Lähteet
Osmanki

**Osmanki** on Pyhäjoen vesistöön kuuluva järvi Haapavedellä Pohjois-Pohjanmaan maakunnassa. Sen pinta-ala on 6,54 neliökilometriä ja rantaviivan pituus 15,25 kilometriä.

Osmanki sijaitsee noin 10 kilometriä Haapaveden keskustasta pohjoiseen.

## Lähteet
Jens Kampmann

**Jens Kampmann** (s. 30. maaliskuuta 1937 Frederiksberg) on tanskalainen sosiaalidemokraattinen poliitikko. Hän on istunut kansankäräjillä vuosina 1966–1978 ja toiminut Tanskan liikenne- ja ympäristöministerinä 1971–1973 sekä vero- ja menoministerinä 1977–1978.

Kampmannin isä Viggo Kampmann oli Tanskan pääministeri 1960–1962.
## Lähteet

## Aiheesta muualla
* ''Jens Kampmann'' Tanskan kansankäräjien verkkosivuilla
Sulo Ripatti

**Sulo Armas Ripatti** (14. syyskuuta 1909 Mäntyharju – 23. kesäkuuta 1973 Hyvinkää) oli suomalainen kauppias, osuustoimintaliikkeen vaikuttaja ja yritysjohtaja, joka sai kauppaneuvoksen arvonimen.

Ripatin vanhemmat olivat Onni Ripatti ja Hilda Hyyryläinen ja puoliso vuodesta 1941 Aili Valta. Ripatti kävi Suomen Osuuskauppakoulun 1935–1937 ja suoritti useita liikealan kursseja sekä teki opintomatkoja moniin eri maihin. Hän oli Mäntyharjun Osuuskaupan myyjä 1926–1929, Haukivuoren Osuuskaupan myyjä 1929–1930, Kiteen Osuuskaupan myymälänhoitaja 1931–1935, Osuusliike Liiton myymälänhoitaja 1937–1939, Osuusliike Keskimaan myymäläntarkastaja 1940–1941 ja konttoripäällikkö 1941–1945 Jyväskylässä, Pohjois-Karjalan Osuusliikkeen apulaisjohtaja Joensuussa 1945–1949, Iisalmen Osuuskaupan toimitusjohtaja 1949–1953 ja Pohjois-Karjalan Osuusliikkeen toimitusjohtaja vuodesta 1953. Ripatin johdossa Pohjois-Karjalan Osuusliikkeestä kehittyi maakunnan suurin kauppaliike, joka muun muassa rakennutti 1968 Joensuuhun Suomen neljännen Sokos-tavaratalon. Ripatilla oli myös useita liike-elämän ja muita luottamustehtäviä. Molempiin sotiin osallistunut Ripatti oli sotilasarvoltaan reservin ylikersantti (1968). Hän sai kauppaneuvoksen arvonimen 1970. 

## Lähteet
Mats Persson

**Mats Robert Persson** (s. 27. marraskuuta 1980 Markaryd) on ruotsalainen liberaali poliitikko, joka toimi Ruotsin työmarkkina- ja integraatioministerinä syyskuusta 2024 kesäkuuhun 2025. Tätä ennen hän oli opetusministeri. Hän on istunut valtiopäivillä vuodesta 2014. Persson on väitellyt taloushistorian tohtoriksi Lundin yliopistosta vuonna 2015.
## Lähteet

## Aiheesta muualla

* ''Mats Persson'' Ruotsin valtiopäivien verkkosivuilla 
* ''Mats Persson'' Ruotsin hallituksen verkkosivuilla 
* ''Mats Persson'' Liberaalien verkkosivuilla
Kristianstadsbladet

**Kristianstadsbladet** on ruotsalainen vuonna 1856 perustettu sanomalehti, jonka kotikunta on Kristianstad. Se ilmestyy kuudesti viikossa, on poliittiselta linjaltaan liberaali ja kuuluu Gota Media -konserniin.
## Lähteet

## Aiheesta muualla
* Lehden verkkosivut
Cime de la Bonette

**Cime de la Bonette** (korkeus 2 860 m) on vuoren huippu Ranskan Alpeilla, lähellä Italian rajaa. Se sijaitsee Mercantourin kansallispuistossa Alpes-Maritimesin ja Alpes-de-Haute-Provencen departementtien rajalla Ubayen laakson ja Tinée-joen laakson välissä.

"Cime" tarkoittaa ranskaksi "huippua".

Huipun kiertää Col de la Bonettesta (korkeus 2 715 m) lähtevä tie, joka on Alppien toiseksi korkein päällystetty tie (korkeus 2 802 m). Se on myös Tour de Francen korkein kohta .

## Lähteet

## Aiheesta muualla
*Kartta alueista Col de la Bonette ja Col de Restefond
Neljän seinän sisällä

**Neljän seinän sisällä** on suomalainen dokumenttielokuva, joka kertoo kahden eri sukupolvea edustavan naisen kokemuksista perheväkivallasta. Dokumentissa käsitellään väkivaltaa lapsen näkökulmasta ja kokemuksien vaikutuksesta aikuisikään. Dokumentti on oikea tarina elätystä elämästä ja selviytymisestä; se kertoo mitä tapahtuu neljän seinän sisällä. Dokumentti ei ota kantaa tekijän ja uhrin suhteeseen, saati edusta ketään tiettyä tahoa, vaan tekijät ovat dokumentoineet tarinat sellaisenaan. 

Haastateltavien turvallisuuden vuoksi dokumenttielokuva koostuu dokumentaarisesta ääniraidasta ja fiktiivisestä kuvakerronnasta. Dokumentin voimakkaasti subjektiivinen näkökulma ja kerronnallisia konventioita rikkova tyyli antaa valtaa tiedostamattoman mielen tuottamille assosiaatioille sekä nostaa esille mielikuvituksen voimallisuuden elokuvan ilmaisussa.

Dokumenttielokuvan Neljän seinän sisällä buffi: ”Sinun täytyy hyväksyä, että menneet ovat menneitä ja että olit liian nuori tekemään asioille yhtään mitään, eikä sinun tarvinnutkaan kyetä tekemään niille mitään. Jos et hyväksy sitä, teet vain hallaa omalle tulevaisuudellesi, omalle perheellesi ja omille lapsillesi. Siinähän se vaara on.”

## Haastateltavat
* Maarit
* Susanna

## Rooleissa
* Seppo Honkonen 
* Talvikki Eerola 
* Pinja Kultanen 
* Emilia Karppinen 
* Jesse Raatikainen 

## Lähteet

## Aiheesta muualla
*
W93-ydinkärki

**W93** on tuleva yhdysvaltalainen ydinase, joka on suunniteltu korvaamaan vanhemmat W76- ja W88-ydinkärjet Yhdysvaltain laivaston sukellusveneissä. Näillä kärjillä varustetut ohjukset tullaan sijoittamaan uusille Columbia-luokan ydinsukellusveneille 2030–2040-luvuilla. Samalla suunnitellaan uusi ydinohjusten ilmakehäänpaluulaite, nimeltään Mark 7, johon ohjusten ydinkärjet ovat kiinnitettyinä. 

Myös Yhdistynyt kuningaskunta on kehittämässä uutta ydinkärkeä, joka tulee sisältämään samankaltaisuuksia W93:n kanssa. Esimerkiksi samaa Mark 7:ää tultaisiin käyttämään niille.

## Lähteet
Tuomas Ollila (jalkapalloilija)

**Tuomas Ollila** (s. 25. huhtikuuta 2000 Helsinki) on suomalainen jalkapalloilija, joka pelaa Ranskan Ligue 1:ssa Paris FC:n joukkueessa. Hän on pelipaikaltaan vasen laitapuolustaja.

Ollila aloitti jalkapallon 4-vuotiaana Helsingin Palloseuran jalkapallokoulussa. Hän pelasi juniorina pisimpään Käpylän Pallossa, jonne siirtyi 9-vuotiaana. Vuonna 2017 Ollila siirtyi Helsingin Jalkapalloklubin organisaatioon, ja teki sarjadebyyttinsä toiseksi korkeimmalla sarjatasolla pelanneessa HJK:n reservijoukkue Klubi 04:ssä kaudella 2018. Seuraavaksi kaudeksi hän teki sopimuksen samalla sarjatasolla pelanneen FC KTP:n kanssa, jossa hän pelasi kaksi vuotta.

Joulukuussa 2020 julkaistiin Ollilan siirtyvän Tampereen Ilvekseen kaksivuotisella sopimuksella. Hän oli ensimmäisen puolikkaan kaudesta 2021 polvivamman takia sivussa, mutta vakiinnutti paikkansa Ilveksen avauskokoonpanossa loppukauden aikana. Seuraavalla kaudella Ollila esiintyi yhtä lukuun ottamatta jokaisessa Ilveksen sarjaottelussa ja viimeisteli niissä kuusi maalia vasemman laitapuolustajan paikalta. Lokakuussa 2022 Helsingin Jalkapalloklubi ilmoitti solmineensa Ollilan kanssa kaksivuotisen pelaajasopimuksen. Ensimmäinen kausi oli Ollilalle menestyksekäs, sillä hän teki Veikkausliigassa seitsemän maalia ja antoi kolme maaliin johtanutta syöttöä HJK:n voittaessa Suomen mestaruuden. Kauden päätteeksi Ollila valittiin vuoden liigapuolustajaksi.

Tammikuussa 2024 Ollila siirtyi siirtosummaa vastaan Ranskan ensimmäisellä sarjatasolla pelaavan Paris FC:n joukkueeseen.

Ollila pelasi Suomen poikamaajoukkueissa vuosina 2015–2018 yhteensä 17 ottelua ja teki niissä yhden maalin. A-maajoukkueeseen Ollila nimettiin ensimmäistä kertaa marraskuussa 2022, ja hän teki debyyttinsä 17. marraskuuta pelatussa harjoitusottelussa Pohjois-Makedoniaa vastaan. Ollilan kaksoisveli Akseli on myös jalkapalloilija, joka pelasi urallaan Ykkösessä ja ammattilaisena Italiassa.

## Lähteet
Mercenasco

**Mercenasco** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 1&nbsp;289 asukasta.

## Lähteet

## Aiheesta muualla
Radio-télévision belge de la Communauté française

**Radio-télévision belge de la Communauté française** (lyh. **RTBF**) on Belgian ranskankielinen yleisradioyhtiö. Maan muut yleisradioyhtiöt ovat hollanninkielinen Vlaamse Radio- en Televisieomroeporganisatie (VRT) ja saksankielinen Belgischer Rundfunk (BRF). 
## Historia
RTBF:n ensimmäinen edeltäjä *Institut National de Radiodiffusion* (INR) perustettiin vuonna 1930, jolloin valtakunnallisesta radiosta tuli valtion monopoli. Vuosina 1940–1945 INR:n toiminta keskeytyi toisen maailmansodan takia. Kaikki lähettimet tuhottiin, jotta saksalaiset miehittäjät eivät voisi käyttää niitä. Toiminta saatiin nopeasti käynnistettyä uudelleen sodan päätyttyä.

INR lähetti ensimmäiset televisio-ohjelmansa vuonna 1953. Télé-Bruxelles -niminen kanava lähetti aluksi kaksi tuntia iltaisin kuutena päivänä viikossa. Suuri osa ohjelmistosta tuli Ranskan yleisradiolta Radiodiffusion-Télévision Françaiselta. Vuonna 1956 INR alkoi tuottaa omia uutislähetyksiä.

Vuonna 1960 INR korvattiin uudella yhtiöllä *Radiodiffusion-télévision belge* (RTB). Tällöin myös ranskan- ja hollanninkieliset toiminnot eriytyivät. Vuonna 1971 nähtiin ensimmäiset väritelevisiolähetykset. Liègeen ja Charleroihin perustettiin alueelliset tuotantokeskukset vuonna 1976.

Nykyisen nimensä yhtiö sai vuonna 1977, jolloin yleisradiotoiminta siirtyi valtiolta kieliyhteisöille ja ranskankielisestä yleisradioyhtiöstä tuli *Radio-Télévision belge de la Communaité française* (RTBF). Samana vuonna perustettiin toinen ranskankielinen tv-kanava RTBis.

RTBF joutui 1980-luvun kuluessa taloudellisiin vaikeuksiin ja vuonna 1989 lisätulojen hankkimiseksi sallittiin kaupallisten mainosten esittäminen.

## Organisaatio
RTBF:n johtokunta koostuu 12 vaaleilla valitusta Brysselin ja Vallonian parlamenttien ranskankielisistä edustajista. Näiden lisäksi johtokuntaan kuuluu 2 komissaaria. Yhtiön toimitusjohtaja on Jean-Paul Philippot, joka aloitti virassaan helmikuussa 2001.

RTBF on jäsenenä Euroopan yleisradiounionissa (EBU). Yhtiön pääkonttori sijaitsee Brysselin pääkaupunkialueella, Schaerbeekin kunnassa. 

## Kanavat
### Televisio

Lähde:
### Radio

Lähde:

## Logot

RTB logo 1960.png|RTB (1960 - 1977)
RTBF 1984.svg|RTBF (1984 – 1991)
RTBF 1991.svg|RTBF (1991 – 1997)
RTBF logo old.svg|RTBF (1997 – 2005)
Radio-télévision-belge-de-la-Communauté-française-Logo.svg|RTBF (2005 – 2010)
Logo de la Radio-télévision belge de la Communauté française.png|RTBF (2005 – now)


## Lähteet

## Aiheesta muualla

* RTBF.be
Emil Westermarck

**Emil Arvid Westermarck** (28. elokuuta 1907 Ruotsinpyhtää – 20. tammikuuta 1985 Helsinki) oli suomalainen insinööri ja lääkintälaitealan yritysjohtaja, joka sai kauppaneuvoksen arvonimen.

Westermarckin vanhemmat olivat talonmies Alfred Westermarck ja Fanny Maria Pihlström ja puoliso vuodesta 1935 Margit Exenia Sjölund. Westermarck kävi Lovisa mellanskolanin 1925 ja valmistui insinööriksi Tekniska läroverket i Helsingforsista 1931. Erikoistumisopintoja röntgentekniikkaan hän harjoitti 1930-luvulla Saksassa ja teki opintomatkoja useisiin muihinkin maihin. Westermarck oli toimistoinsinööri Optillinen Aitta Oy:ssä 1931–1934 ja Sähkö Oy Siemensillä 1934–1937 sekä 1939–1943, Ab Stockforsin käyttöinsinööri 1938–1939 ja Lääkintäsähkö-yhtiön toimitusjohtaja 1943–1973 ja hallituksen jäsen vuodesta 1971. Westermarckin johtama yhtiö oli suurin toimija röntgentutkimuksissa käytettyjen laitteiden markkinoilla Suomessa aina 1960-luvulle asti. Westermarckilla oli lisäksi useita liike-elämän ja muita luottamustehtäviä. Hänet tunnettiin myös taitavana orkesterimuusikkona ja ornitologian harrastajana. Sotilasarvoltaan Westermarck oli reservin korpraali. Hän sai kauppaneuvoksen arvonimen 1970. 

## Lähteet
Paavo Heinonen (kauppaneuvos)

**Paavo Aulis Heinonen** (4. joulukuuta 1911 Koski Hl – 14. huhtikuuta 1999 Lahti) oli suomalainen liha-alan kauppias, yrittäjä ja yritysjohtaja, joka sai talousneuvoksen ja kauppaneuvoksen arvonimet.

Heinosen vanhemmat olivat maanviljelijä Vihtori Heinonen ja Johanna Myllynpäälystä ja puoliso vuodesta 1943 Kerttu Maria Laukkarinen. Heinonen kävi kansakoulun. Hän oli Veljekset Heinosen perustajia ja kauppias Lahdessa 1930–1940, hankintapäällikkö 1940–1944, osto- ja myyntipäällikkö 1944–1960 ja Lihaliike Heinonen ja kumppanien omistaja ja toimitusjohtaja vuodesta 1960. Heinonen oli myös Lihan Vienti Oy:n perustajaosakas 1946–1962, Suoli ja Elin Oy:n perustajaosakas, Heinosen Hallien osakas 1955–1960 ja Heinosen Kulman osakas 1955–1960. Hänellä oli lisäksi lihakauppa-alan ja muita luottamustoimia. Sotilasarvoltaan Heinonen oli reservin korpraali. Hän sai talousneuvoksen arvonimen 1965 ja kauppaneuvoksen arvonimen 1970.

## Lähteet
Jalo Kumela

**Jalo Kalervo Kumela**, vuoteen 1934 **Kumén** (26. huhtikuuta 1909 Kymi – 31. maaliskuuta 1980 Lahti) oli suomalainen pankin- ja yritysjohtaja, joka sai kauppaneuvoksen arvonimen.

Kumelan vanhemmat olivat työnjohtaja, lasinpuhaltaja Karl Wilhelm Kumén ja Aleksandra Wilhelmiina Grönroos ja puoliso vuodesta 1939 käsityönopettaja Sylvi Regina Lounavaara, aiemmin Lång. Kumela tuli ylioppilaaksi Riihimäen yhteiskoulusta 1929 ja valmistui ekonomiksi Helsingin kauppakorkeakoulusta 1933. Hän oli Pohjoismaiden Yhdyspankin pääkonttorin harjoittelija 1933, Kuopion konttorin prokuristi 1933–1939, Loimaan konttorin johtaja 1939–1945, Lahden konttorin toinen johtaja 1945–1953, Porin konttorin johtaja 1953–1957 ja Lahden konttorin johtaja 1957 ja Oy Starckjohann & Co. Ab -yhtiön toimitusjohtaja 1957–1974, hallituksen varapuheenjohtaja 1968–1973 ja hallituksen puheenjohtaja 1973–1975. Kumela oli myös Tampereen Vesi- ja Lämpöjohto Oy:n toimitusjohtaja vuodesta 1957 ja Satarauta Oy:n toimitusjohtaja 1968–1974. Hänellä oli lisäksi lukuisia luottamustehtäviä. Sotilasarvoltaan Kumela oli reservin majuri. Hän sai kauppaneuvoksen arvonimen 1970.

## Lähteet
Musalla

**Musalla** () tarkoittaa islamissa rukouspaikkaa. Se voi olla jopa ulkotila, kuten moskeijan piha. Muslimien rukoustilat, jotka sijaitsevat esimerkiksi kerrostalossa tai joissa on vaikka luentosali, eivät nekään täytä kaikkein tiukimpia moskeijalle asetettuja ehtoja. Sen takia niistäkin voidaan käyttää nimeä *musalla*, joka voidaan suomentaa "rukoushuoneeksi". 

Muslimien tavallisessa kielenkäytössä rajanveto moskeijan ja musallan välillä ei ole ehdoton. Muslimit kutsuvat ”moskeijoiksi” myös tiloja, jotka tarkasti ottaen ovat vain rukoushuoneita. Väljä käsitys moskeijasta johtuu siitä, että muslimi voi rukoilla missä tahansa, minne rukousmaton levittää. Muhammedin kerrotaankin lausuneen: ”koko maailma on moskeija”.

## Lähteet
Spa (täsmennyssivu)

**Spa** tai **SPA** voi tarkoittaa seuraavia:
* Spa, kaupunki Belgiassa
* SPA, autovalmistaja
* Suomen Punainen Ammattijärjestö, maanalainen ammatillinen keskusjärjestö 1931–1934
* Espanjan kielen kielikoodi on SPA
Saskia & Serge

**Saskia & Serge** on alankomaalainen duo, jonka muodostavat laulaja **Trudy van den Berg** (s. 23. huhtikuuta 1947) ja laulaja-kitaristi **Ruud Schaap** (s. 22. maaliskuuta 1946). Duo nousi julkisuuteen sen voitettua Max van Praagin järjestämän kykykilpailun vuonna 1967. Duon jäsenet menivät keskenään naimisiin vuonna 1969, ja samana vuonna duo sai nykyisen nimensä.

Duo sijoittui toiseksi Alankomaiden karsintana Eurovision laulukilpailuun 1970 toimineessa Nationaal Songfestival -laulukilpailussa kappaleella "Het spinnewiel". Duo valittiin sisäisesti edustamaan Alankomaita vuoden 1971 Eurovision laulukilpailuun. Duo esitti Nationaal Songfestival -karsinnassa kuusi kappaletta, joista  edustuskappaleeksi valittiin "Tijd". Kansainvälisessä Eurovision laulukilpailussa duo sijoittui kuudenneksi.

## Diskografia
### Albumit
:*Sijoitukset Alankomaiden albumilistalla
**Saskia & Serge* (1970)
**Liedjes Voor Alle Tijden* (1971)
**Songs For All Seasons* (1971)
**Er Bloeit Een Bloem...* (1972)
**Expres Voor U* (1973)
**We'll Give You Everything* (1976) #14
**Saskia & Serge In Nashville, U.S.A.* (1977)
**Saskia & Serge* (1977)
**Some Girls Grow Up* (1878)
**I Believe In Love* (1979)
**Something Special* (1981) #19
**The Ring Of Love* (1985)
**The Best From The West* (1986) #37
**12 Wereldhits Nederlandstalig* (1992)
**Voor Het Eerst, Voor Het Laatst* (1994)
**Sterker Dan Ooit* (1998) #41
**In De Wolken* (2000)
**Mooie Liedjes'' (2009)

## Lähteet

## Aiheesta muualla
*Saskian ja Sergen kotisivut
Felix Brofeldt

**Felix Eugen Vladimir Benjamin Brofeldt** (6. tammikuuta 1884 Savonlinna – 24. lokakuuta 1932 Helsinki) oli suomalainen toimittaja ja kirjallisuuden suomentaja.

Felix Brofeldtin vanhemmat olivat nimismies Viktor Brofeldt ja Eunica Hymander. Hän pääsi ylioppilaaksi 16-vuotiaana Savonlinnan reaalilyseosta vuonna 1900 ja opiskeli sitten kieliä Helsingin yliopistossa. 

Brofeldt tuli Helsingin Sanomien palvelukseen vuonna 1906 aluksi oikolukijaksi. Vuodesta 1918 alkaen hän oli Helsingin Sanomien ulkomaanosastolla toimittajana. Hän teki myös suomennoksia ja käänsi ulkomaisia tekstejä Helsingin Sanomia varten.

Brofeldt kuului aikanaan Ylioppilaskunnan Laulajiin ja hän harrasti myös pianonsoittoa opiskeltuaan sitä musiikkiopistossa.

Brofeldt kuoli 48-vuotiaana sydänkohtaukseen lokakuussa 1932. Hänen keräämiään kirjoja ja aikakauslehtiä lahjoitettiin Suur-Savon museolle.

## Suomennoksia
* Adrienne Thomas : *Katrinista tuli sotilas: romaani Elsass-Lothringista*. WSOY 1931 (alkuteos *Katrin wird soldat*)
* Erich Maria Remarque : *Paluutie* ; tekijän tarkastamasta lopullisesta laitoksesta suom. Felix Brofeldt. Kirja, Helsinki 1931

## Lähteet
Kumela (täsmennyssivu)

**Kumela** voi tarkoittaa seuraavia:

* Kumela, kaupunginosa Riihimäellä
* Kumelan Lasitehdas Oy Riihimäellä 1936–1985

## Sukunimi
* Jalo Kumela (entinen *Kumén*, 1909–1980), kauppaneuvos
Ihmeellinen maailma (elokuva)

**Ihmeellinen maailma** (*Strange World*) on vuonna 2022 ensi-iltansa saanut tietokoneanimaationa toteutettu seikkailuelokuva, jonka on tuottanut Walt Disney Animation Studios. Elokuvan ensi-ilta on Yhdysvalloissa 23. marraskuuta 2022 ja Suomessa 25. marraskuuta.

## Näyttelijät

Lähde:

## Lähteet

## Aiheesta muualla
*
Osmo Aulamo

**Osmo Ilmari Aulamo** (12. toukokuuta 1895 Helsinki – 12. syyskuuta 1941 Volomajärvi) oli suomalainen lehtori ja päätoimittaja.

Osmo Aulamon vanhemmat olivat Tampereella kansakoulujen lääkärinä toiminut lääkintöneuvos Mikko (Frans Mikael) Ahlman (1866–1947) ja opettaja Ellen (Elli) Johanna Augusta Lindgren. 

Aulamo oli lehtorina Riihimäen yhteiskoulussa ja vuodesta 1934 luonnonhistorian ja maantieteen nuorempana lehtorina Tampereen klassillisessa lyseossa. 

Aulamo oli IKL:n Tampereella ilmestyneen *[[Työn Suunta]]* -lehden päätoimittajana vuonna 1935.

Aulamo palveli vänrikkinä Erillinen pataljoona 7:ssä jatkosodan aikana. Hän katosi 12. syyskuuta 1941 Volomajärvellä ja hänet julistettiin kuolleeksi vuonna 1948.

## Julkaisuja
* *Perhosten ulkoiset suuosat*, pro gradu -tutkielma. Helsingin yliopisto 1917 
* *Kertomus Riihimäen kansalaisopiston toiminnasta lukuvuonna 1929-30 ja lyhyt katsaus opiston viisivuotisiin vaiheisiin sekä opiston ohjesääntö*. Riihimäen kansalaisopisto, Riihimäki 1930
* *Tietoja lastaus- ja satunnaiskasvien esiintymisestä Riihimäellä*.  Memoranda Societatis pro fauna et flora Fennica 9/1932-1933
* *Sientenkeruuopas*. WSOY 1940

## Lähteet

## Aiheesta muualla
* Repolan Omelian vartioston johtajakersantti Osmo Aulamo joulukuussa 1918, Museovirasto, Historian kuvakokoelma (Finna)
* Osmo Aulamo : Suomi suureksi - Viena vapaaksi, Luo lippujen!, 12.10.1938, nro 18, s. 15, Kansalliskirjaston digitaaliset aineistot
AGM-181 LRSO

**AGM-181 Long Range Stand Off Weapon** (**LRSO**) on kehitteillä oleva yhdysvaltalainen ilmasta laukaistava risteilyohjus, jonka taistelukärkenä on ydinase. Ohjusta kehittää Raytheon Technologies ja sen on tarkoitus korvata AGM-86 ALCM.

Ohjusta kantamaan kykeneviä lentokoneita tulevat olemaan B-52H- ja B-21 Raider- pommikoneet. Ohjuksen ydinkärki tulee olemaan W80 mod 4.

## Lähteet
Sini Lehtomäki

**Sini Lehtomäki** (s. 1988) on suomalainen elokuva- ja televisiotyön tuottaja. Hän valmistui ylioppilaaksi vuonna 2008 Helsingin Rudolf Steiner -lukiosta, jossa hän suoritti kirjallisen päättötyönsä elokuvan tekemisestä elokuvaaja Olli Varjan ohjauksessa. Tämän jälkeen hän siirtyi opiskelemaan elokuva- ja televisiotyön tuottajaksi Metropolia-ammattikorkeakouluun, josta hän valmistui vuonna 2012. Hän on myös käynyt erä- ja luonto-opas koulutuksen vuonna 2014.

Lehtomäki toimi ohjaajana, toisena käsikirjoittajana sekä tuottajana rajoja rikkovassa kokeellisessa dokumenttielokuvassa *[[Neljän seinän sisällä]]* (2015), joka kertoo perheväkivaltakokemuksien vaikutuksesta aikuisikään dokumentaarisen ääniraidan ja fiktiivisen kuvakerronnan avulla. 

## Filmografia
### Fiktiiviset lyhytelokuvat
* *Ei mainoksia* (2009) tuotantopäällikkö 
* *Luottamus* (2009) apulaistuottaja 
* *Yövieras* (2009) lavastaja 
* *Buskin* (2010) lavastaja 
* *Maasta maahan* (2010) tuotantopäällikkö, järjestäjä 
* *Kuollut kulma* (2010) tuottaja, tuotantopäällikkö, järjestäjä 
* *Perhoskone* (2011) tuotantokoordinaattori, apulaisohjaaja 
* *Varjelus* (2012) tuottaja, tuotantopäällikkö, sijoittaja 
* *Satumaa* (2014) tuottaja & tuotantopäällikkö 

### Dokumenttielokuvat
* *Näköala radio Kontula* (2009) leikkaaja  
* *However you like* (2009) kuvaussihteeri 
* Laivojen paloturvallisuusseminaari 2010 S/M Silja Europalla (2011) tuottaja, ohjaaja, käsikirjoittaja 
* *[[Rouva Presidentti (elokuva)|Rouva Presidentti]] (2012) tuotantoassistentti 
* *Neljän seinän sisällä* (2015) tuottaja, ohjaaja, käsikirjoittaja 

=== Pitkät fiktiiviset elokuvat ja televisiosarjat ===
* *Tuomioja & Aalto-Setälä, kirjan takana* (2011) tuotantoassistentti 
* *Organic Granny* (2013) Tuotantokoordinaattori
* *Lunastus'' (2016) tuotantokonsultti

## Lähteet

## Aiheesta muualla
*  
*  
*
Axel Vidjeskog

**Axel Vidjeskog** (s. 14. huhtikuuta 2001 Kruunupyy) on suomalainen jalkapalloilija, joka pelaa Ruotsin toiseksi korkeinta sarjatasoa Superettania Trelleborgs FF:ssä. Hän on pelipaikaltaan keskikenttäpelaaja.

## Pelaajaura

Axel Vidjeskogin kasvattajaseura on Pietarsaaren FF Jaro, jossa hän pelasi neljänä Ykkösen kautena sekä sen farmijoukkueessa Kakkosen JBK:ssa. Maaleja hän teki Jaron riveissä  tuolloin kuusi kappaletta. Neljän kauden aikana Vidjeskog edusti FF Jaroa 35 Ykkösen ottelussa, joissa tehoja on kertynyt kuuden maalin ja kolmen maalisyötön verran.

Kauden 2021 alussa Axel Vidjeskog, joka solmi 2+1-vuotisen sopimuksen Veikkausliigan Kuopion Palloseuran kanssa. Veikkausliigadebyyttinsä hän teki kaudella 2021 KuPSin paidassa, ja kuudentoista ottelun aikana hän myös viimeisteli ensimmäisen maalinsa pääsarjatasolla 14. kesäkuuta 2021 FC Interiä vastaan. Kaudeksi 2022 Vidjeskog siirtyi toiseen Veikkausliigaseuraan eli Tampereen Ilvekseen lainalla KuPS:sta saadakseen lisää peliaikaa. Hän palasi KuPS:ään heinäkuussa 2022 lainasopimuksensa päättymisen jälkeen. Marraskussa 2023 hän jatkoi sopimustaan ​​KuPS:n kanssa vuoden 2024 loppuun asti. Hän oli voittamassa KuPS:n riveissä kaudella 2024 sekä Suomen Cupin että Suomen mestaruuden.

Kaudeksi 2025 Axel Vidjeskog siirtyi Ruotsiin toiseksi korkeimmalle sarjatasolle Superetanin Trelleborgs FF:n riveihin.

Axel Vidjeskog on pelannut kauden 2024 loppuun mennessä Veikkausliigassa neljän kauden aikana KuPS:n ja Ilveksen riveissä 83 ottelua ja tehnyt niissä 11 maalia.

Axel Vidjeskog on ollut mukana U16-, U17-, U18- ja U21-vuotiaiden maajoukkueissa kaikkiaan 10 ottelussa.

Vidjeskogin perheessä on useita tunnettuja jalkapalloilijoita. Isä Niklas Vidjeskog pelasi FF Jaron paidassa 150 liigaottelua. Isoveli Adam puolestaan oli nostamassa Veikkausliigaan syksyllä 2024 veljesten kasvattajaseura FF Jaroa, jonka päävalmentajana toimi Niklas Vidjeskog. Pikkuveli Isak puolestaan on ruotsalaisen Kalmar FF:n organisaatiossa.

## Saavutukset

### Henkilökohtainen

### Joukkueena

* Veikkausliigan kultaa kaudella 2024 KuPS:n riveissä,
* Veikkausliigan hopeaa kaudella 2021 ja 2022 KuPS:n riveissä,
* Suomen cup-mestaruus 2021 ja 2024 KuPS:n riveissä

### Viitteet

## Aiheesta muualla
* Koskimaa Veikkausliigan sivuilla
* Axel Vidjeskog Transfermarkt.com
Narcisse Diaz de la Peña

**Narcisse Virgilio Diaz de la Peña** (25. elokuuta 1808 Bordeaux –  18. marraskuuta 1876 Menton) oli ranskalainen taidemaalari, joka maalasi tunnelmallisia metsämaisemia. Hänen nimensä yhdistetään Barbizonin kouluun.

## Elämä ja ura
Diaz polveutui espanjalaisesta aatelissuvusta, joka pakeni Pyreneiden yli vallankumouksen aikana. 10-vuotiaana Diaz jäi orvoksi, ja epäonni koetteli hänen varhaisvuosiaan. Matelija puri häntä, purema hoidettiin huonosti, ja lopulta hän menetti jalkansa. Diaz aloitti 15-vuotiaana työskentelyn keramiikkamaalarina Sèvresin posliinitehtaalla. Tylsistyneenä tehdastyöhön hän ryhtyi maalaamaan itämaisia hahmoja, jotka olivat pukeutuneet värikkäisiin vaatteisiin. Turkkilaiset ja itämaiset kohtaukset viehättivät häntä, ja tältä ajalta on säilynyt monia teoksia. Noin vuonna 1831 Diaz tapasi Théodore Rousseaun, jota hän suuresti kunnioitti. Noin vuonna 1840 Diaz alkoi maalata maisemia Fontainebleaun metsässä lähellä Barbizonin kylää. Näille maisemille on ominaista metsän vehreä värikkyys ja auringonvalon hohtava kimaltelu lehtien läpi. Diaz oli myös hahmomaalari, ja maalasi Venusta, Dianaa, Amoria ja nymfejä.
 
Diaz esitteli monia kuvia Pariisin salongissa, ja hänet palkittiin vuonna 1851. Saksan–Ranskan sodan aikana hän lähti Brysseliin. Vuoden 1871 jälkeen hänestä tuli muodikas, hänen teoksensa nousivat vähitellen keräilijöiden arvostuksessa, ja hän työskenteli jatkuvasti ja menestyksekkäästi. Hän ansaitsi paljon rahaa, jonka hän käytti kalliisiin taide-esineisiin ja seinävaatteisiin.


The_Edge_of_the_Forest_at_Les_Monts-Girard,_Fontainebleau_A10876.jpg|*Metsänreuna Les Monts-Girardissa, Fontainebleau *
Narcisse_Virgile_Diaz_de_la_Peña_(1807-1876)_-_The_Forest_at_Fontainebleau,_France_-_1937.37.6_-_Leeds_Art_Gallery.jpg|*Fontainebleaun metsä*
Idylle_Rijksmuseum_SK-A-1872.jpeg|*Idylli*


## Lähteet

## Aiheesta muualla
Saapasjalkakissa: Viimeinen toivomus

**Saapasjalkakissa: Viimeinen Toivomus** (*Puss in Boots: The Last Wish*) on vuonna 2022 ensi-iltansa saanut tietokoneanimaatioelokuva. Tarinaltaan se on jatkoa *[[Shrek ja ikuinen onni]]* -elokuvan (2010) tapahtumille. Elokuvan ensi-ilta Yhdysvalloissa oli 21. joulukuuta 2022 ja Suomessa 23. joulukuuta.

## Ääninäyttelijät

Muissa rooleissa: Juuso Karikuusi, Sansa (Juuson kissa), Lauri Mikkola, Pasi Ruohonen, Kristiina Wheeler, Viivi Tamminen, Jukka Nylund, Katja Aakkula, Taisto Oksanen, Raili Raitala, Kuura Rossi ja Helmi Kallio

Suomenkielisen version on ohjannut Lauri Planman ja kääntänyt Isto Aitokari.

## Lähteet
Pyry Nikkilä

**Pyry Nikkilä** (s. 1989) on suomalainen näyttelijä. Hän on valmistunut teatteritaiteen maisteriksi Taideyliopiston Teatterikorkeakoulusta vuonna 2015.

Nikkilällä on lapsi yhdessä näyttelijäpuolisonsa Niina Koposen kanssa.
 
## Filmografia

## Lähteet

## Aiheesta muualla
* 
* 
* Pyry Nikkilän profiili Näyttelijäliiton sivuilla
Tina(II)sulfidi

**Tina(II)sulfidi** (SnS) eli **stannosulfidi** on tina- ja sulfidi-ionien muodostama epäorgaaninen ioniyhdiste. Yhdistettä on käytetään muun muassa katalyyttinä.  

## Ominaisuudet, valmistus ja käyttö
Huoneenlämpötilassa tina(II)sulfidi on harmaata tai ruskehtavaa kiteistä. Yhdisteen tavanomaisin kidemuoto on alkeiskopiltaan ortorombinen ja siitä tunnetaan myös kuutiollisia polymorfeja. Aine on veteen liukenematonta, mutta liukenee väkeviin happoihin. Tina(II)sulfidi on puolijohde ja sen ortorombisen muodon johtavuusvyön ja kielletyn vyön välinen energiaero on 1,3 eV .

Tina(II)sulfidia voidaan valmistaa kuumentamalla rikin ja tinan seosta, tinan ja vetysulfidin reaktiolla tai saostamalla tina(II)yhdisteiden vesiliuoksista vetysulfidilla.

Tina(II)sulfidia käytetään katalyyttinä polymeroinneissa ja reagenssina Sitä tutkitaan myös käytettäväksi puolijohdesovellutuksissa.

## Lähteet
Oracle Rdb

**Oracle Rdb** on Oraclen tietokannan hallintajärjestelmä, jonka Digital Equipment Corporation julkaisi nimellä **VAX-11 Rdb/VMS** VMS-alustalle (myöhemmin OpenVMS).
Nimestä jäi pois osa, jolloin siitä tuli VAX Rdb/VMS ja myöhemmin DEC Rdb/VMS sekä lopulta Oracle Rdb. 

Versio 1.0 otettiin ulkopuoliseen käyttöö vuonna 1983 ja versio 1.1 julkaistiin vuonna 1984. Versiossa 2.0 käyttöön otettiin IBM DB2:n versio SQL-kielestä koska kielelle ei ollut vielä virallista standardia.
Rdb siirrettiin Tru64 Unixille (versio 6.1) sekä Windows NT:lle (versio 7.1). Unixille siirtämisen yhteydessä ohjelmistoon lisättiin COSI-kerros (*Common Operating System Interface*).

Rdb on tehnyt transaktiokäsittelyssä maailmanennätyksen (TPC-A vuonna 1994 ja TPC-C vuonna 1997).

Rdb on tuettu DEC Alpha ja Intel Itanium -suorittimilla.

## Lähteet
Constant Troyon

**Constant Troyon** (28. elokuuta 1810 Sèvres –  21. helmikuuta 1865 Pariisi) oli ranskalainen taidemaalari, joka maalasi eläinkuvia.

## Elämä ja ura
Nuorena Troyon työskenteli posliinimaalarina kotikaupunkinsa kuuluisassa posliinitehtaassa, jossa myös hänen isänsä työskenteli. 21-vuotiaana hän alkoi vaeltaa maisemamaalarina. Hänestä tuli Camille Roqueplanin oppilas, joka esitteli hänet Théodore Rousseaulle, Jules Duprélle ja muille Barbizonin koulun maalareille. Vuosien 1840 ja 1847 välisenä aikana tekemissään maalauksissa Troyon näytti pyrkivän seuraamaan heidän jalanjälkiään. Maisemakuvataiteilijana Troyonia ei kuitenkaan tunnustettu mestariksi.

Vuonna 1846 Troyon näki Haagissa Paulus Potterin maalauksen *Nuori härkä*, joka teki häneen pysyvän vaikutuksen. Opiskellessaan tätä maalausta, Aelbert Cuypin maisemia ja Rembrandtin mestariteoksia Troyon kehitti uuden tyylin ja eläinkuvauksen mestaruuden, jolla hän saavutti pian kansainvälistä menestystä niin Euroopassa kuin Yhdysvalloissakin. Troyon kuvasi mielellään yksinkertaisia eläinkuviaan suuressa mittakaavassa. Hänet palkittiin kunniamerkillä ja hän sai viisi kertaa mitalin Pariisin Salongissa. Napoleon III oli yksi hänen ihailijoistaan. Hänen parhaat teoksensa syntyivät vuosina 1850–1864. Constant Troyon, joka ei ollut naimisissa, kuoli Pariisissa vuonna 1865 mielenterveyvaivojen rasittamana. Hänen äitinsä lahjoitti varoja École des Beaux-Artsin eläinkuvausten Troyon-palkintoa varten.


Constant_Troyon_-_Laufende_Hunde_-_1853.jpeg|*Juoksevat koirat*
Constant_Troyon_-_Cattle_Drinking_-_Walters_3759.jpg|*Karja juomassa*
Pasture_in_Normandy_by_Constant_Troyon.jpg|*Laidun Normandiassa*


## Lähteet

## Aiheesta muualla
Tor Kumlin

**Tor Erik Magnus Kumlin** (2. tammikuuta 1915 Helsinki – 15. tammikuuta 1973 Helsinki) oli suomalainen sotilas ja yritysjohtaja, joka sai kauppaneuvoksen arvonimen.

Kumlinin vanhemmat olivat filosofian maisteri, lääketieteen lisensiaatti Ture Artur Kumlin ja Gunnel Mary Björklund ja puoliso vuodesta 1943 Brita Wilén. Kumlin tuli ylioppilaaksi Hangon lukiosta 1934, harjoitti opintoja Helsingin yliopiston matemaattis-luonnontieteellisessä tiedekunnassa 1935–1939, mutta meni Kadettikouluun 1941. Ekonomiksi hän valmistui sotien jälkeen Svenska handelshögskolanista 1949. Sotilaana Kumlin palveli komppanianpäällikkönä Jalkaväkirykmentti 34:ssä 1941–1943, Panssaridivisioonassa 1943–1944 ja Panssarivaunupataljoonassa 1945. Saatuaan Saksassa kesällä 1943 koulutuksen Suomen tilaamien rynnäkkötykkien käytössä hän soti divisioonan Rynnäkkötykkipataljoonassa. Kumlin oli sotien jälkeen Itä-Suomen Autokeskus Oy:n palveluksessa, Sotevan palveluksessa 1945–1948, Oy R. Wilén Ab:n osastopäällikkö 1948–1954 ja yhtiön hallituksen puheenjohtaja 1954–1961 sekä Oy Veho Ab:n pitkäaikainen toimitusjohtaja 1954–1973. Hänellä oli myös liike-elämän luottamustehtäviä. Sotilasarvoltaan Kumlin oli reservin majuri (1966). Hän sai kauppaneuvoksen arvonimen 1970. 

## Lähteet
Don’t Worry Darling

**Don’t Worry Darling** on vuonna 2022 ensi-iltansa saanut yhdysvaltalainen psykologinen jännityselokuva, jonka on ohjannut Olivia Wilde. Sen pääosia esittävät Florence Pugh, Harry Styles, Wilde, Gemma Chan, KiKi Layne, Nick Kroll ja Chris Pine. Elokuva seuraa idyllistä kotiäitiä, joka alkaa epäillä, että hänen miehensä yritys salaa jotain.

*Don’t Worry Darling* sai maailmanensi-iltansa Venetsian elokuvajuhlilla 5. syyskuuta 2022. Yhdysvaltain ja Suomen-ensi-iltansa se sai 23. syyskuuta 2022. Elokuva sai ristiriitaisen vastaanoton: Pughin roolisuoritusta, kuvausta ja lavastusta kehuttiin, mutta ohjaus ja käsikirjoitus saivat kritiikkiä. Sitä myös verrattiin muun muassa elokuviin *[[Stepfordin naiset (vuoden 1975 elokuva)|Stepfordin naiset]]* (1975) ja *[[Get Out (elokuva)|Get Out]]* (2017).

## Näyttelijät

## Lähteet

## Aiheesta muualla
* Virallinen sivusto  
*
Hietadollarit

**Hietadollarit** (Clypeasteroida) on merisiilien luokkaan kuuluva selkärangattomien eläinten lahko. Siihen kuuluu yksitoista lajia.

Hietadollarit ovat pyöreitä ja litteitä halkaisijaltaan 5–10 cm. Niiden pintaa peittävät pienet piikit, joiden avulla ne kykenevät kaivautumaan hiekkaan. Elävä hietadollari on punertavansävyinen. Kuollessa paljastuu sen kalkkipitoinen tukiranka, jossa on viisi aukkoa.

Hietadollareita tavataan Eurooppaa ja Etelämannerta lukuunottamatta kaikkien muiden mantereiden rannikoilla.

Nimi "hietadollari" juontaa rantaan ajautuneista kuolleiden yksilöiden kuorista, jotka sileinä, auringon haalentamina kiekkoina jonkin verran muistuttivat osapuilleen samankokoista hopeakolikkoa kuten vanhaa Espanjan dollaria. 

## Lähteet
Vaalajärven kansantalo

**Vaalajärven kansantalo** sijaitsee Sodankylässä Vaalajärven kylässä Kittilä–Sodankylä-tien varressa. Talon omistaa Vaalajärven Kansantaloyhdistys.. Alkuaan talon omisti Vaalajärven Kansantalosäätiö.

## Rakennus
Vaalajärven Kansantalo rakennettiin kahdessa osassa. Vuonna 1952 valmistui saliosa, ja sitä täydennettiin vuonna 1958 kahvilalla. Rakennuspiirustukset laati rakennusmestari Leo Rantala, mutta järjestöväki itse suunnitteli talon. Talossa on sali, kahvila, keittiö ja naisten WC. Rakennuksessa on puinen runkorakenne ja peltiverhous. Vesikatto on peltiä. Lämmitysjärjestelmänä on sähköllä toimiva kattolämmitys. Rakentamiseen saatiin valtion avustusta. 

Rakennusta peruskorjattiin ja piharakennus rakennettiin vuosina 1988–1991. Viemäri ja vesijohto rakennettiin 1992–1995, samalla rakennettiin ulko-oven katos. Rakennustarvikkeisiin ja korjausten suunnitteluun saatiin valtion rakennusavustusta. Korjaukset teki järjestöväki. Kansantalon korjaamiseen Vaalajärven Kansantaloyhdistys sai Suomen Kotiseutuliiton avustusta myös vuonna 2021. Avustuksella uusitaan alapohja, korjataan ulkoseinän muurausta sekä tehdään salaojitus ja sadevesijärjestelmä.

## Toimintaa Kansantalolla
Aikaisemmin omistaja järjesti talossa tanssitilaisuuksia ympärivuotisesti. Taloa on myös käytetty kokoillan elokuvan filmaamiseen. Talon on edelleen käytössä, mutta käyttö ei ole ympärivuotista.

## Viitteet
Erling Dinesen

**Erling Dinesen** (25. helmikuuta 1910 Næstved – 19. syyskuuta 1986) oli tanskalainen sosiaalidemokraattinen poliitikko. Hän istui kansankäräjillä vuosina 1964–1979 ja toimi Tanskan työministerinä 1963–1968, 1971–1973 sekä 1975–1976. Vuosina 1977–1979 hän oli Euroopan parlamentin jäsen
## Lähteet

## Aiheesta muualla

* ''Erling Dinesen'' Tanskan kansankäräjien verkkosivuilla
Hyland

**Hyland** on muun muassa seuraavien henkilöiden sukunimi:

* Brian Hyland (s. 1943), yhdysvaltalainen poplaulaja
* Diana Hyland (1936–1977), yhdysvaltalainen elokuva- ja televisionäyttelijä
* Harry Hyland (1889–1969), kanadalainen jääkiekkoilija
* Lennart Hyland (1919–1993), ruotsalainen tv-juontaja ja toimittaja
* Sarah Hyland (s. 1990), yhdysvaltalainen näyttelijä

## Etunimenä
* Hyland DeAndre Jordan (s. 1988), yhdysvaltalainen koripalloilija ja olympiavoittaja

## Katso myös
* Hylands hörna